എഫ്ബിയും വാട്സാപ്പും ഇന്സ്റ്റായും ഒന്ന് പണിമുടക്കി 700 കോടി ഡോളര് നഷ്ടം സമ്ബന്നരുടെ പട്ടികയില് മൂന്നില് നിന്ന് അഞ്ചാമതായി സുക്കര്ബര്ഗ് ഫെയ്സ്ബുക്കും വാട്സാപ്പും ഇന്സ്റ്റഗ്രാമും കുറച്ചു മണിക്കൂറുകള് പണിമുടക്കിയതോടെ സുക്കര്ബര്ഗിനുണ്ടായMark Zuckerberg നഷ്ടമെത്രയെന്ന് അറിയാമോ? 700 കോടി ഡോളര് നഷ്ടം. സംഭവത്തെത്തുടര്ന്ന് തിങ്കളാഴ്ച ഓഹരി വിലയില് 4.9 ശതമാനം ഇടിവുണ്ടായതോടെ സുക്കര്ബര്ഗിന്റെ ആസ്തി 121.6 ബില്യന് ഡോളറായി കുറഞ്ഞു. തുടര്ന്ന് ലോക സമ്ബന്ന പട്ടികയില് മൂന്നാമതുണ്ടായിരുന്ന അദ്ദേഹം അഞ്ചാം സ്ഥാനത്തേക്ക് താഴ്ത്തപ്പെടുകയും ചെയ്തു. നിലവില് ശതകോടീശ്വരന്മാരുടെ പട്ടികയില് ബില് ഗേറ്റ്സിനു താഴെയാണ് സുക്കര്ബര്ഗ്. മണിക്കൂറുകള്ക്കുള്ളില് ഫെയ്സ്ബുക്കിന്റെ ഓഹരിവില 4.9 ശതമാനം ഇടിഞ്ഞു. കഴിഞ്ഞ നവംബറിന് ശേഷമുള്ള ഏറ്റവും വലിയ പ്രതിദിന ഇടിവാണ് കഴിഞ്ഞ തിങ്കളാഴ്ച ഉണ്ടായത്. ഫെയ്സ്ബുക്കിന്റെ ആഭ്യന്തര ആശയവിനിമയ സംവിധാനങ്ങളായ വോയ്സ് കോള്, വര്ക്ക് ആപ്പുകള് തുടങ്ങിയവയെയും തടസ്സം കാര്യമായി ബാധിച്ചതായി വിദഗ്ധര് ചൂണ്ടിക്കാട്ടിയിരുന്നു. ആറു മണിക്കൂര് നീണ്ട നേരത്തെ ആഗോള നിശ്ചലതയ്ക്കു ശേഷമാണ് സാമൂഹിക മാധ്യമങ്ങളായ ഫെയ്സ്ബുക്കും വാട്സാപ്പും ഇന്സ്റ്റഗ്രാമും തിരിച്ചെത്തിയത്. ഇന്ത്യന് സമയം തിങ്കളാഴ്ച രാത്രി 9.15ഓടെ ഫെയ്സ്ബുക്കിന്റെ ഉടമസ്ഥതയിലുള്ള മൂന്ന് മാധ്യമങ്ങളുടെ സേവനം നിലച്ചത് ലോകമെങ്ങുമുള്ള കോടിക്കണക്കിന് ഉപഭോക്താക്കളെ ബാധിച്ചു. ഫെയ്സ്ബുക്ക് മെസഞ്ചറിന്റെയും ഗെയിമിങ് പ്ലാറ്റ്ഫോം ഓക്യുലസിന്റെയും സേവനവും തടസ്സപ്പെട്ടിരുന്നു. അതേസമയം ആഭ്യന്തര സെര്വറുകള് തമ്മില് ബന്ധിപ്പിക്കുന്ന റൗട്ടറുകളിലെ കോണ്ഫിഗറേഷന് മാറ്റത്തില് സംഭവിച്ച പിശകാണ് പ്രതിസന്ധിക്ക് കാരണമായതെന്നാണ് ഫെയ്സ്ബുക്കിന്റെ വിശദീകരണം. ഇതില് ഉപയോക്താക്കളുടെ വിവരങ്ങള് ചോര്ന്നതായി തെളിവുകളില്ലെന്നും കാലിഫോര്ണിയ ആസ്ഥാനമായി പ്രവര്ത്തിക്കുന്ന കമ്ബനി വ്യക്തമാക്കിയിട്ടുണ്ട്. എന്നാല് ഉപഭോക്താക്കള്ക്കുണ്ടായ ബുദ്ധിമുട്ടില് ഫെയ്സ്ബുക്ക് സി.ഇ.ഒ. മാര്ക്ക് സുക്കര്ബര്ഗ് മാപ്പുപറഞ്ഞിരുന്നു. തടസ്സമുണ്ടായതില് ഖേദിക്കുന്നതായും പ്രിയപ്പെട്ടവരുമായി നിരന്തരം ബന്ധം പുലര്ത്താന് തങ്ങളുടെ സേവനങ്ങളെ ആളുകള് എത്രത്തോളം ആശ്രയിക്കുന്നെന്ന കാര്യം അറിയാമെന്നും അദ്ദേഹം ഫെയ്സ്ബുക്ക് കുറിപ്പില്പറഞ്ഞു.